ABSTRAK

Ieu panalungtikan téh judulna “Penyesuaian Diri Anak dengan Disabilitas Rungu Wicara SLB Negeri Cicendo, Kota Bandung”. Nyaluyukeun diri nyaéta hiji prosés dinamika tuluy-tumuluy anu tujuanana pikeun ngarobah kalakuan enggoning ayana hubungan anu leuwih merenah antara diri jeung lingkungan. Prosés nyaluyukeun diri kabentukna saluyu jeung hubungan individu jeung lingkungan sosialna, tur anu diperedih ti individu lain saukur ngarobah kalakuanana wungkul dina nyanghareupan rupa-rupakabutuh dina dirina, tapi deuih diperedih pikeun nyaluyukeun diri jeung jalma lian, katut rupa-rupa kagiatanana.

Tujuan ieu panalungtikan téh 1) pikeun ngagambarkeun prosés nyaluyukeun budak jeung disabilitas rungu wicara dina ngawangun hubungan jeung lingkungan sosialna; 2) pikeun ngagambarkeun prosés nyaluyukeun budak jeung disabilitas rungu wicara dina nuturkeun kagiatan diajar di kelas; 3) pikeun ngagambarkeun prosés nyaluyukeun budak jeung disabilitas rungu wicara dina nuturkeun kagiatan ékstrakurikulér di sakola; jeung 4) pikeun ngagambarkeun prosés nyaluyukeun budak jeung disabilitas rungu wicara dina nyumponan pangabutuh psikologisna. 

Métodeu anu digunakeun dina ieu panalungtikan nyaéta studi kasus. Ari ngumpulkeun datana ngagunakeun a) wawancara teleb, 20 obsérvasi langsung, jeung 3) studi dokuméntasi. Informan dina ieu panalungtikan dibagi dua, ngawengku informan utama, nyaéta barudak disabilitas rungu wicara SLB Negeri Cicéndo Bandung, jumlahna dalapan urang, jeung informan tambahan, nyaéta dua guruna.

Hasil ieu panalungtikan ngébréhkeun yén prosés nyaluyukeun budak jeung disabilitas rungu wicara SLB Negeri Cicéndo Bandung tacan kahontal kalawan hadé, upamana waé kasaluyuan dina ngawangun hubungan komunikasi, kasaluyuan dina diajar di kelas, jeung dina nyumponan kabutuh psikologis (rasa aman jeung percaya diri). Hal ieu téh dilantarankeun ayana hambatan anu nyampak dina diri maranéhna.

Kecap konci: prosés nyaluyukeun diri, budak jeung disabilitas rungu wicara..